ΜΑΘΗΜΑ 1Ο

Τι είναι λειτουργικό σύστημα.

Για να ξεχωρίσουμε το τι είναι λειτουργικό σύστημα πρέπει πρώτα να κατανοήσουμε ότι ο Η/Υ αποτελείται από το **Υλικό** δηλ ότι μπορούμε να πιάσουμε με τα χέρια μας όπως η οθόνη, το πληκτρολόγιο, το ποντίκι κ.ά και το **Λογισμικό**  ότι δεν μπορούμε να πιάσουμε αλλά το βλέπουμε ότι υπάρχει όπως τα διάφορα προγράμματα π.χ το Word, Exel.

Το **λειτουργικό σύστημα** είναι το βασικό πρόγραμμα που ελέγχει τη λειτουργία του υλικού μέρους του Η/Υ και ταυτόχρονα υποστηρίζει την εκτέλεση του λογισμικού μέρους. Έχει επίσης τη δυνατότητα να ενημερώνει το χρήστη για κάτι που έγινε λάθος.

Αρμοδιότητες του Λειτουργικού συστήματος.

1. Να μεσολαβεί ανάμεσα στον άνθρωπο και τη μηχανή.
2. Να ελέγχει να κανονίζει τις δυνατότητες του ώστε να έχουμε σωστή και αποτελεσματική λειτουργία.

Λειτουργίες του λειτουργικού συστήματος.

1. Να μεταφέρει τις εντολές του χρήστη στον υπολογιστή.
2. Να δίνει χρήσιμες πληροφορίες για λάθη ή προβλήματα που παρουσιάζονται στον χρήστη.
3. Να συντονίζει την Κεντρική μνήμη.
4. Να ελέγχει τη ροή των δεδομένων από και προς τις περιφερειακές μονάδες.
5. Να οργανώνει και διαχειρίζεται τα αρχεία του συστήματος.
6. Να ελέγχει την εκτέλεση των προγραμμάτων.
7. Να εφαρμόζει την ασφάλεια του υπολογιστή από διάφορους κινδύνους ασφάλειας.

Στόχοι:

Να ξεχωρίσουμε το υλικό από το λογισμικό.

Να τονίσουμε και να επιμείνουμε ότι το λογισμικό και το λειτουργικό σύστημα είναι προγράμματα που το καθένα έχει διαφορετικό ρόλο.

Εξηγήσουμε τις αρμοδιότητες του λειτουργικού συστήματος.

Εξηγήσουμε τις λειτουργίες του λειτουργικού συστήματος.